CELEX: 32011R0887
Language: sl
Date: 2011-09-05 00:00:00
Title: Izvedbena uredba Komisije (EU) št. 887/2011 z dne 5. septembra 2011 o izdaji dovoljenja za pripravek Enterococcus faecium CECT 4515 kot krmni dodatek za piščance za pitanje (imetnik dovoljenja je družba Norel S.A.)  Besedilo velja za EGP

6.9.2011   
            
            
               SL
            
            
               Uradni list Evropske unije
            
            
               L 229/7
            
         IZVEDBENA UREDBA KOMISIJE (EU) št. 887/2011
   z dne 5. septembra 2011
   o izdaji dovoljenja za pripravek Enterococcus faecium CECT 4515 kot krmni dodatek za piščance za pitanje (imetnik dovoljenja je družba Norel S.A.)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za pripravek Enterococcus faecium CECT 4515. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva izdajo dovoljenja za pripravek iz Priloge kot krmni dodatek za piščance za pitanje in njegovo uvrstitev v kategorijo dodatkov „zootehnični dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v svojem mnenju z dne 16. marca 2011 (2) navedla, da Enterococcus faecium CECT 4515 pod predlaganimi pogoji uporabe nima škodljivega vpliva na zdravje živali in potrošnikov ali okolje ter da njegova uporaba lahko prispeva k pridobivanju telesne teže in izboljšanju razmerja med porabo krme in pridobivanjem telesne teže pri piščancih za pitanje. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitski metodi krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena pripravka Enterococcus faecium CECT 4515 je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo tega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in v funkcionalno skupino „stabilizatorji mikroflore“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. septembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal 2011; 9(3):2118.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: stabilizatorji mikroflore
                  
               
            
                  4b1713
               
               
                  Norel S.A.
               
               
                  
                     Enterococcus faecium CECT 4515
               
               
                  
                               
                           
                           
                              
                                 Sestava dodatka:
                              
                              pripravek Enterococcus faecium CECT 4515 z najnižjo vsebnostjo 1 × 109 CFU/g dodatka
                           
                        
                               
                           
                           
                              
                                 Lastnosti aktivne snovi:
                              
                              
                                 Enterococcus faecium CECT 4515
                           
                        
                               
                           
                           
                              
                                 Analitska metoda
                                  (1):
                              
                                           
                                       
                                       
                                          metoda štetja: na razliti plošči z uporabo žolčnega eskulin azidnega agarja (EN 15788)
                                       
                                    
                                           
                                       
                                       
                                          identifikacija: gelska elektroforeza v utripajočem polju (PFGE)
                                       
                                    
                        
               
                  Piščanci za pitanje
               
               
                  —
               
               
                  1 × 109
                  
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Uporaba je dovoljena v krmi, ki vsebuje enega od dovoljenih kokcidiostatikov: natrijev monenzin, diklazuril, nikarbazin, dekokvinat, robenidin hidroklorid, natrijev semduramicin, narazin, natrijev salinomicin, natrijev lasalocid, narazin/nikarbazin ali amonijev maduramicin.
                           
                        
                              3.
                           
                           
                              Zaradi varnosti: pri ravnanju je treba uporabljati zaščito za dihala.
                           
                        
               
                  26. september 2021
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: http://irmm.jrc.ec.europa.eu/EURLs/EURL_feed_additives/Pages/index.aspx.